

**Еуразиялық экономикалық комиссия Алқасының 2017 жылғы 26 қыркүйектегі № 128 шешіміне өзгерістер енгізу туралы**

Еуразиялық экономикалық комиссия Алқасының 2022 жылғы 10 наурыздағы № 36 шешімі

      ЗҚАИ-ның ескертпесі!

      Осы бұйрықтың қолданысқа енгізілу тәртібін 2-т. қараңыз.

      Еуразиялық экономикалық одақтың Кеден кодексінің 434-бабының 1-тармағына сәйкес Еуразиялық экономикалық комиссия Алқасы **шешті:**

      1. Қосымшаға сәйкес Еуразиялық экономикалық комиссия Алқасының 2017 жылғы 26 қыркүйектегі "Уәкілетті экономикалық операторлар тізіліміне кіргізу жайындағы өтініш туралы" № 128 шешіміне өзгерістер енгізілсін.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
|
*Еуразиялық экономикалық комиссия**Алқасының Төрағасы*
 |
*М. Мясникович*
 |

|  |  |
| --- | --- |
|   | Еуразиялық экономикалықкомиссия Алқасының2022 жылғы 10 наурыздағы№ 36 шешімінеҚОСЫМША |

 **Еуразиялық экономикалық комиссия Алқасының 2017 жылғы 26 қыркүйектегі № 128 шешіміне енгізілетінӨЗГЕРІСТЕР**

      1. Көрсетілген Шешіммен бекітілген Уәкілетті экономикалық операторлар тізіліміне кіргізу жайындағы өтініш нысанында:

      бірінші жолдың жоласты мәтіні мынадай редакцияда жазылсын:

      (өтініш берушінің құрылтай құжаттарына сәйкес толық және қысқаша (бар боған кезде) атауы, өтініш берушінің ағылшын тіліндегі атауы, өтініш берушінің тілегі бойынша - орналасқан жері, электрондық пошта мекенжайы, телефонмен байланысу нөмірлері)";

      2-графадағы 10-тармақтағы І бөлімде "өтініш берушінің" деген сөздер "тізілімге кіруден үміткер заңды тұлға" деген сөздермен ауыстырылсын;

      2-графадағы 10-тармақтағы ІІІ бөлімде "тізілімге кіруден үміткер заңды тұлға" деген сөздер "өтініш берушінің" деген сөздермен ауыстырылсын;

      VI бөлімде:

      2-графадағы 1-тармақтағы "тізілімге кіруден үміткер заңды тұлға" деген сөздер "өтініш берушінің" деген сөздермен ауыстырылсын;

      Кестеден кейін "(өтініш берушінің қойылған қолы)" деген сөздер "(өтініш берушінің басшысының қойылған қолы)" деген сөздермен ауыстырылсын, "(өтініш берушінің Т.А.Ә.)" деген сөздер "(өтініш берушінің басшысының Т.А.Ә.)" деген сөздермен ауыстырылсын;

      Қол қойылған күн көрсетілген жолдан кейін мынадай мазмұндағы ескертпемен толықтырылсын:

      "Ескертпе. Өтініш берушінің тілегі бойынша өтініштің сыртқы жағында өтінішті құраушы адамның аты-жөні, тегі, телефонмен байланысу нөмірі көрсетілуі мүмкін".

      2. Көрсетілген Шешіммен бекітілген уәкілетті экономикалық операторлар тізіліміне кіргізу жайындағы өтініш нысанын толтыру тәртібінде:

      а) 1-тармақ мынадай редакцияда жазылсын:

      "1. Уәкілетті экономикалық операторлар тізіліміне кіргізу жайындағы өтініште (бұдан әрі – тиісінше өтініш, тізілім):

      тізілімге кіруден үміткер заңды тұлғаның (бұдан әрі - өтініш беруші) құрылтай құжаттарына сәйкес толық және қысқаша (бар болған кезде) атауы;

      өтініш берушінің ағылшын тіліндегі атауы;

      орналасқан жері, электрондық пошта мекенжайы, телефонмен байланысу нөмірлері (өтініш берушінің тілегі бойынша);

      Еуразиялық экономикалық одаққа мүше мемлекеттің (бұдан әрі - мүше мемлекет) салық органы (мемлекеттік кірістер органы) берген нөмірі көрсетіледі.

      б) 9-тармақтың екінші абзацы мынадай мазмұндағы абзацтармен ауыстырылсын:

      "Бұл ретте өтініш беруші кестенің 3-графасында:

      Еуразиялық экономикалық комиссия Алқасының 2019 жылғы 2 сәуірдегі №53 шешімімен бекітілген жеке басты куәландыратын құжаттардың түрлерінің сыныптауышына сәйкес жеке басты куәландыратын құжат түрінің кодын;

      әлем елдерінің сыныптауышына сәйкес (Еуразиялық экономикалық комиссия Алқасының 2010 жылғы 20 қыркүйектегі №378 шешіміне № 22 қосымша) жеке басты куәландыратын құжатты берген уәкілетті орган елінің (өңірдің немесе елдің бір бөлігінің) кодын;

      жеке басты куәландыратын құжаттың сериясын, нөмірі мен берілген күнін, сәйкестендіру нөмірін (бар болған кезде);

      тіркеу мекенжайын (тұрғылықты жерін) және (немесе) жеке басты куәландыратын құжаттарға сәйкес уақытша болу орнын (Ресей Федерациясы үшін) қосымша көрсетеді.".

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК